Reinhard Fößmeier

Reinhard Fößmeier (n. la 11-an de aprilo 1955ekzakta naskiĝdato kaj pliaj biografiaj informoj notitaj en la libro Ludwig Boltzmann: vojaĝo de germana profesoro al Eldorado de (2021), jen libra prezento en la retejo esperanto.at en Burghausen,sinprezento en sia propra retejo () m. la 5-an de novembro 2024https://trauer.pnp.de/traueranzeige/Reinhard-F%C3%B6%C3%9Fmeier/215408/ funebra anonco en Munkeno), ankaŭ literumata Reinhard respektive per esperanta persona nomo Renardo Fössmeier, estis germana esperantisto, emerita doktoriĝinta matematikisto kaj informadikisto vivinta en Munkeno. 

En 1977, li kun Fritz Hilpert fondis la Esperanto-Junularon Munkeno kaj daŭre aktivas en la loka Esperanto-movado. Post studado en la Teknologia Universitato Munkeno (TUM), li interalie inter 1982 kaj 1990 revenis tien kiel docento en la fakultaro de informadiko, poste de 1990 ĝis 2015 laboris kiel fakulo en pluraj firmaoj (1990 – 2001 IXOS SOFTWARE AG, 2001 – 2015 Softlab GmbH kaj posteuloj) kaj inter 2015 kaj 2021 agis kiel sendependa informadika konsilisto.profesiaj indikoj de li () 

Li estis membro de la Akademio Internacia de la Sciencoj en San Marino.koncizaj informoj pri li en la retejo de AIS, jen esperante, sed ankaŭ haveble en pluraj aliaj lingvoj En 1999 kaj 2000 li estis kandidato por la titolo de "Esperantisto de la Jaro". Flanke li ekde 1979 funkcias kiel ekzamena komisaro de Germana Esperanto-Instituto. Reinhard Fößmeier plurfoje prelege varbis por partoprenado en Vikipedio kaj kontribuas al la Vikipedio en Esperanto per la uzantonomo Renardo la vulpo, ĝis marto 2016 per malnova uzantonomo Aisano. Ekde 1995 li estis kunlaboranto de la revuo Monato. Reinhard ĉefe kontribuis per artikoloj pri komputado kaj lingvo-teknologio, i.a. fine de la 20-a jarcento pri la tiam aperanta "novaĵo" Interreto. 

Krom la eldonaĵoj menciitaj sube, en 2013 li esperantigis du novelojn por la Esperanta eldono de la novelaro The Adventures of Sherlock Holmes (La aventuroj de Sherlock Holmes) de Arthur Conan Doyle.Aleksander Korĵenkov: artikolo "Arthur Conan Doyle. La aventuroj de Ŝerloko Holmso" en la revuo La Ondo de Esperanto ()

Kune kun Hans Michael Maitzen, Fößmeier komentis Esperantajn tradukojn de la buleo Inter gravissimas (latine: "inter la plej gravaj" taskoj de la papa ofico) de la papo Gregorio la 13-a, en kiu interalie temis pri farendaj decidoj por la gregoria kalendaro, laŭ kiu intertempe ĉiuj homoj organizas sian vivon prezento de la libro "La gregoriana kalendara reformo" en la retejo esperanto-buecher.de () kaj la artikolon  Reise eines deutschen Professors ins Eldorado ("vojaĝo de germana profesoro en la Eldoradon") de Ludwig Boltzmannartikolo Neues Buch über Boltzmann (germane: Nova libro pri Boltzmann) en retejo de la Aŭstria Esperanto-Federacio el septembro 2021 (). En 2014 li per Esperanta traduko de la novelo The roads we take ("La vojoj kiujn ni prenas") de O. Henry gajnis premion en la literatura konkurso Liro-2014 de la revuo La Ondo de EsperantoAleksander Korĵenkov: artikolo "Literatura konkurso Liro-2014" de januaro 2015 en la revuo La Ondo de Esperanto (). En 2024 aperis traduko el la latino, fare de Fössmeier kaj Maitzen, de la fundamenta verko de Nikolao Koperniko "De revolutionibus orbium coelestium / Pri la rivoluoj de la ĉielaj korpoj.Nikolao Koperniko (tradukis Renardo Fössmeier, Hans Michael Maitzen) "Pri la rivoluoj de la ĉielaj korpoj / De revolutionibus orbium coeleſtium", Kava-Pech, Dobřichovice (CZ) 2024,  ISBN 978-80-88326-47-2

En 2024 li estis nomumata honora membro de la Esperanto-Klubo Munkeno.

 Elektitaj eldonaĵoj 
eta|maldekstra|260ra|
 Originalaj:
 Priskribo de alproksimaloj kiel abstraktaj komputo-strukturoj laŭ la ekzemplo de la reelaj nombroj, 1989
 Kalkul-tabeloj, parto el artikolaro "Enkonduko en la aŭtomatan daten-prilaboradon''"
 kontribuo al "La arto labori kune : festlibro por Humphrey Tonkin", UEA, Roterdamo, 2010

 Tradukoj:
 Naskiĝo de la Rustimuna Ŝtalrato: Romano. Harry Harrison. Tradukis el la angla Reinhard Fössmeier, Edmund Grimley Evans, Rob Helm, Konrad Hinsen, Pierre Jelenc, Jorge Llambias, Kevin Schoedel, Mark Weddell. — Jekaterinburg: eldonejo Sezonoj, 224 paĝoj, 1996

 Referencoj 

 Eksteraj ligiloj 
  (, ,  kaj )



Kategorio:Germanaj esperantistoj
Kategorio:Germanaj matematikistoj
Kategorio:Germanaj komputikistoj